cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy en cy nl cy cy cy cy su cy ceb cy cy ca en cy nl en cy su cy su cy es es en es
Gadael Caerdydd | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Rwy’n cofio teithio i Gaerdydd gyntaf. Symud o’r gogledd wnaethon ni bryd hynny, a nawr rydyn ni am ddychwelyd yno, felly i ryw raddau, rwy’n gweld yr amser rydw i wedi ei dreulio yma fel un cylchdroad cyflawn.
Atgof cynnar sydd gen i o’r siwrne honno dros bymtheg mlynedd yn ôl, sef cael gyrru i lawr i Gaerdydd yn sedd flaen y lori ddodrefn gyda Dad – ffantasi pob hogyn tair mlwydd oed. Rwy’n siwr i gyffro’r siwrne fawr liwio fy argraffiadau o Gaerdydd – byth oddi ar hynny, lle hudol, llawn addewid yw’r ddinas hon.
Mae llawer wedi newid yn ystod yr un mlynedd ar bymtheg y bûm i yma. Mae’r ddinas fel rhyw gameleon symudliw, yn newid ei phryd a’i gwedd yn gyson, yn addasu i’w hamgylchfyd technolegol, modern.
Trawsnewidiai fy nychymyg y ddinas hon yn aml hefyd. Troai coed a chaeau Parc Fictoria yn dyrrau cestyll, yn feysydd brwydrau, a dreigiau ac anghenfilod lu yn llechu yn y llwyni yno. Ffrâm ddringo oedd cerflun Bili’r morlo i mi, ei drwyn yn ddefnyddiol i hongian oddi arno. A dyna’r ddynes hufen iâ Eidalaidd a’i chyfarchion siriol bob tro yr awn heibio – tybiwn mai fi oedd yr unig ‘my lovely’ ganddi ar un adeg.
Dechrau yn yr ysgol wedyn, fy ngwisg coch llachar fel lifrau milwr balch. Gwneud a cholli ffrindiau yno, profi ambell helynt, ac osgoi ambell un arall. Canfod, ar ôl creu llifogydd yn yr ysgol, fod gen i eirfa gyffredin â’r brifathrawes wrth i’r ddau ohonom drafod ‘chwadan’ a ‘chwiaid’, nid ‘hwyaden’ a ‘hwyaid’.  Un o blith enfys o acenion cymuned yr ysgol a’r capel oedd fy acen i, a buan y sylweddolais ro’n i’n rhan o deulu mawr Cymry’r ddinas. Tyfais ac aeddfedais, yn rhan annatod o bersonoliaeth y ddinas, yn un wenynen brysur ymysg y miloedd sy’n poblogi ei strydoedd.
Cyfleoedd ar garreg y drws
Mae stamp y ddinas ar fy magwraeth, a chefais gyfle i flasu llawer o’r hyn sydd gan Gaerdydd i’w gynnig. Dros y blynyddoedd, bûm yn aelod o’r capel, o glwb nofio a chlwb athletau, o gymdeithasau drama yng nghanolfan Chapter a’r Coleg Cerdd a Drama, a chael gwersi canu, piano, trombôn. Cefais lu o gyfleoedd eraill hefyd, am eu bod nhw yma, ar gael, ar garreg y drws … Gweithgareddau’r ddinas, a phob un ohonynt yn ffurfio cylchoedd o fewn cylchoedd, a chymuned o fewn cymuned.
Mae yna gyfnod yn dod i ben i ni fel teulu, ac fe fydd hi’n rhyfedd bod ymhell o galon bywyd dinesig Cymru. Byddwn yn gadael ddiwedd Gorffennaf. Gadael grwndi’r bwystfil dinesig fu’n gefnlen i’n bywyd yn y ddinas. Gadael parciau a chuddfannau plentyndod. Gadael ffrindiau a theulu. Gadael cartref. Ond yn sicr bydd Caerdydd yn gadael rhywbeth gyda mi hefyd. Bydd gen i fy atgofion, fel olion traed mewn tywod; atgofion lliwiau’r enfys, a’u hadlewrychiad yn frithdraphlith ar hyd ffyrdd a phalmentydd y ddinas. Byddaf yn eu trysori.
Osian Hughes, 18 oed
© Hawlfraint 2019 POBL CAERDYDD. Cedwir Bob Hawl.